text: Torden og haglvejr over regionen
  30 april 2015 kl. 12.55
  Kraftige torden og haglbyger er trukket hen over Syd- og Sønderjylland i løbet af eftermiddagen. Ved Kolding var motorvejen dækket af et tykt lagt hagl kort før kl. 15. 
  
  
  
  Bygerne faldt meget lokalt.
  Den kraftige haglbyge ramte motorvejen omkring rasteplads Hylkedal. Det påvirkede trafikken i begge retninger som blev afviklet usikkert. Men der er ikke meldinger om uheld.
  Tordenvejret har været varslet. Det er trukket ind fra vestkysten, hvor de første varsler dukkede op sidst på formiddagen.
  Bygerne er meget lokale. Derfor oplever mange, at solen skinner det ene øjeblik, og sekunder efter hagler det.
  